
KOTA KINABALU:
Seluruh rakyat Sabah
tidak kira bangsa dan
agama diajak untuk
sama-sama berusaha
ke arah mengekalkan
perpaduan dan
keharmonian.

Ketua Menteri Datuk
Seri Panglima Haji Hajiji
Haji Noor berkata, semua
pihak perlu bersama-sama
membangunkan negeri ini
sekali gus meningkatkan
kesejahteraan rakyat.

PERPADUAN, KEHARMONIAN

® Kerajaan negeri
sentiasa dengar, fahami

dan bertindak selesaikan

isu rakyat, kata Hajiji

“Bagi pihak kerajaan,
kita sentiasa mendengar,
memahami seterusnya
bertindak menyelesaikan

masalah serta isu yang
dihadapi oleh rakyat,”
katanya dalam perutusan
Hari Raya Aidilfitri 2025.

Hajiji berkata, sempena
Hari Raya Aidilfitri yang
mulia ini, adalah penting
untuk semua mengingati
mereka yang kurang
bernasib baik.

“Dengan semangat
bersedekah dan ihsan yang
merupakan salah satu
makna Aidilfitri, marilah
kita menghulurkan tangan
dengan hati terbuka untuk
membantu mereka yang
memerlukan.

“Semoga kita semua

berusaha untuk
menyokong satu sama
lain, memperkukuh
semangat kemasyarakatan
dan perpaduan yang
terkandung dalam
perayaan ini.

“Dalam meraikan Hari
Raya Aidilfitri, jangan
kita lupa untuk bersyukur
dengan kekuatan dan
ketabahan kita sepanjang
bulan Ramadan.

“Ketika berpuasa
dan muhasabah diri

i membawa kita

lebih dekat kepada

iman, mengingatkan
tentang kepentingan
kesabaran, ketabahan dan
pemahaman.

“Bagi pihak kerajaan
negeri dan keluarga,
saya ingin mengucapkan
Selamat Hari Raya
Aidilfitri, Maaf Zahir
dan Batin kepada semua
Muslimin dan Muslimat
yang meraikannya,”
katanya.




